Псалми Давидови попут србскијех народнијех пјесамâ 1
КАТИЗМА 1

Псалам 1
Различна судбина побожнога и незнабожца.

Благо си га човјеку ономе
Што не тражи незнабожна вјећа,
Нити иде путем гријешникâ,
Нити сједи у хрђаву дружтву!
2. Већ му закон омиље Господњи,
Дању ноћу о њем промишљава.
3. Он је као дрво крај потока
Род што носи у своје вријеме,
И којему лист нигда не вене:
Што год ради у свем напредује.
4. А нијесу таки незнабожци,
Него пљева коју вјетар вије.
5. За то ти се незнабожци не ће
'Оправдати на Божијем суду,
Ни грјешници на збору праведних.
6. Јер зна Господ путе праведникâ,
А пропаст ће незнабожни пути.

Псалам 2
Царство Божије и помазаника, кому се све покорават има.

Са шта ли се то народи муте,
Род човјечји ништаво помишља?
2. Та устају цареви земаљски
И кнезови с њима на Господа,
И на тога кога он помаза.
3. „Разкинимо те свезе њихове
„И сбацимо њихов јарам тешки.“
4. Али Господ њима се подсмјева
Онај који на небес'ма живе.
5. У гњеву им говори Својему
И жестином збуњује их Својом:
6. „Ја сам цара помазао Свога
„На Сиону светој гори Својој.“
7. А казат' ћу наредбу Господњу:
„Ти си син Мој, ја те данас родих.
8. „Проси синко, у свог родитеља,
„У наслједство дат ћу ти народе,
„У државу крајеве земаљске.
9. „Удрит ћеш их палицом гвозденом,
„Разбит ћеш их кâ земљане суде.“
10. Сад цареви, опаметите се,
Учите се судије земаљске!
11. Те Господу служите са страхом,
Радујте се с трепетом пред Њиме.
12. Љу6'те сина да се не разљути.
Не гините на својему путу;
Гњев ће Му се разгорјети брзо.
Благо оном ко се узда у Њег.

Псалам 3
Јутрења молитва невољника, који се утјешава Богом.

Слједи пјесма Давидова света,
Када бјежа пред Ав'салôм сином.

Много ли је Боже, противникâ.
Многи ли су, гле, устали на ме!
3. Многи ли ми говоре за душу:
„Том помоћи ни од Бога није.“
4. Али Ти си о Господе, штит мој,
Што ме чува, и слава си моја,
Ти подижеш силно моју главу.
5. Ка Господу кличем својим гласом,
Чује мене с горе Своје свете.
6. Легох, спавах, и опет устајем,
Јер у Богу имах чувадара.
7. Нит се бојим народа тисућâ,
Што са свуда наваљују на ме.
8. Та устани Господе, помагај!
Злотворе ми по образу бијеш
И разбијаш незнабожцем зубе.
9. Од Господа долази спасење,
Благослов ти на народу Твоме!

Псалам 4
Вечерња пјесма неустрашивога напрема опадачима и маловјернима.

Давидова пјесма. Ува жице.
А на руке пјевачком главару.

Кад Те зовнем Боже, моја правдо,
Чуј ме дај ми у тјескоби мјеста;
Смилуј ми се, и молитви мојој!
3. Докле ће ми, синови човјечји!
Слава моја бити у срамоти?
Докле ћете љубити ништавство
И све лажи тражити коварне?
4. Ема знајте, и да упамтите:
Господ избра свога побожника.
Господ чује кад Га брижан зовем,
5. Гњевећи се грјешити немојте,
Размислите у срцима својим
На постељам', па већ утолите!
6. Своју жртву принесите правди,
У Господа уздајте се свога.
7. Многи веле: „Тко ће добро дати?“
Ој Господе, наше поуздање,
К нам обрати свјетлост лица Свога!
8. Дао си ми радост срцу моме,
Већу него што они имаду
Кад им роди уље или вино,
Ил у пољу бјелица пшеница.
9. Мирно лјежем, те мирно и спавам,
Ти Господе милосрдно даваш
У самоћи да страха немадем.

Псалам 5
Јутрења молитва прије хода у Божији дом.

Слједи пјесма Давидова света.
Уз свиралу. Пјевачком главару.

Чуј Господе, бесједе ми рјечи,
Разумјевај моје помишљаје!
3. Кли̑к ми слушај царе мој и Боже!
Е се Теби о Господе, молим!
4. Јутром слушај молитве ми гласе,
Јутром жртву приносећ Ти, чекам.
5. Бог си који безакоња не ће,
И при Теби злому мјеста није.
6. Хвалиоци пред очи Ти не ће,
Ненавидиш зле безаконике.
7. Ти Господе, потиреш лажљивце,
Крвопилце в лукаве мрзиш.
8. А ја ступам по милости Твојој
Преко прага светог дома Твога,
С Твојим страхом у цркви се клањам.
9. Руковод' ме Господе у правди
Рад злобнијех мојијех злотворâ,
Изпред мене пут Свој поравнавај.
10. Јер у уст'ма истине им није,
Дубок понор утроба њихова,
Грло им је гробак отворени,
На језику цигло дволичење.
11. Не дај њима Господе, напредка
И разбијај основе њихове;
Ма обор' их безакоња ради,
Јер се хрђе одметнуше сасвим.
12. Па ће ти се сви узрадовати,
Који душом уздају се у Те.
А ти ће се ва вјек да веселе
Које Својом десницом заклањаш;
Дичит ће се ко Ти име љуби.
13. Праведника Боже благосивљаш,
Као штитом милосћу заклањаш.

Псалам 6
Кликовање ради милости под гњевнијем судом.

Слједи пјесма Давидова света.
С осам жицâ. Пјевачком главару.

Не покарај Господе, у једу,
Не накази ме у гњеву Своме!
3. Смилуј ми се, ево изнемогох.
Изцјели ме, кости ми трепећу,
4. Душа ми се моја уздрхтала;
Ма Господе, кажи, докле ћеш ли?
5. Обрати се, избави ми душу.
Помози ми рад' милости Своје!
6. Јере мртви Тебе не спомињу,
А ко ће те из гроба да слави?
7. Уздишући веће изнемогох;
Одар квасим сваке ноћи тавне
И постељу сузама натапам.
8. Од жалости око усахну ми,
Већ постарах с многих насилникâ.
9. Одбите се људи безакони!
Та чу Госиод мога плача гласе;
10. Господ чуо мôбу моју смјерну,
Ема Господ мôбу моју прима.
11. Непр'јатељи моји нек се стиде
И препану, те нек се обрате!

Псалам 7
Кликовање судцу свијета проти оговарању и награди добра са злијем.

Слједи плачна пјесма Давидова,
Коју спјева Господу вишњему
Ради Хуша Венијаминова.

Ја се Боже, све у Тебе уздам,
Избави ме Господе, сачувај
Од онијех што ме прогањају.
3. Да mи злотвор не изчупа душе,
Јер је чупа попут лава љута,
А није га ко би избавио.
4. Ма Господе, ако је неправде
Икакове у рукама мојим,
5. Зло л' за добро пријатељу вратих,
Или свривих у чему онима
Што на правди на ме нападаху:
6. Нек ми гања непријатељ душу,
Нек је стигне и нек је улови,
Нек ми живот на земљи погази,
Дику моју у прашину свали. –
7. У Свом гњеву Господе, устани
На жестину мојих насилникâ,
Суд отвори, на помоћ ми хитај!
8. Људство ће се слећи око Тебе,
Ти изађи над њим на висину.
9. Господ суди свима народима;
Суди мени Боже, те ми буди
Све по правди и по безгрјешности.
10. Дај прекини пакостнику злоћу
Подпомози сваког праведника:
Јер Ти Боже, Господе праведни,
Изпитујеш срца и утробе.
11. Штит је мени у Бога мојега
Који чува Своје праведнике.
12. Бог је јак и праведан судија,
Дуготрпљив и многомилостив,
Ал' и на гњев готов сваког дана.
13. Кад се кому покајати не ће,
Бог у гњеву страшни мач Свој оштри,
Лу̑к натеже те га наперива,
14. И запиње смртне Своје стрјеле
На тетиву, те чини да стрјелé.
15. Незнабожац, гле, заче неправду,
Сит бијаше са злочинства свога
Те у срцу прјевару порађа.
16. Копа јаму, а када докопа
Он ти паде и свали се у њу.
17. Мука му се обила о главу
И неправда падне му на тјеме.
18. А ја хвалим Господа са правде,
Пјевам име Господа вишњега.

Псалам 8
Бог богује а човјек је ништа.

Слједи пјесма Давидова света.
Начелнику пјевачком на руке.
А уз гусле намјењена Гетске.

О Господе и наш Господару,
Славно ли је и величанствено
Име Твоје по земљи широкој!
Славом Својом небо накитио.
3. Њежна уста дјечице нејаке
Што сисају на мајчиној груди,
Славе Тебе прот' непријатељу.
Тако чиниш да умукну му̑ком
Сви злотвори и сви осветљивци.
4. Кад погледам та небеса Твоја,
Сјајно дјело светих руку̑ Твојих,
Мјесец, звјезде, које Ти постави:
5. Шта је човјек да га се помињеш
Шта л' син људски те за њег посегнеш?
6. Учини̑ га мало не анђелом,
Славом, часћу овјенчао си га.
7. Постави га моћним господаром
Над земаљским дјел'ма Својих руку̑;
Све му метну под ноге његове:
8. Овце, воле и дивље звјериње,
9. Морске рибе и птице небесне,
Све што иде морским путовима.
10. 0 Господе и наш Господару,
Славно ли је и величанствено
Име Твоје по земљи широкој!

Повезане странице: Свето писмо

Свето писмо
Псалми Давидови попут србскијех народнијех пјесамâ